section_heading: Natjecateljski sustav
paragraph_text: Šesnaest momčadi bilo je podijeljeno u četiri skupine po četiri, te je svaka momčad igrala sa svakom u skupini. Pobjeda je donosila dva boda, neodlučeni ishod jedan bod, a poraz niti jedan bod. U slučaju istog broja osvojenih bodova, o plasmanu na ljestvici nije odlučivala razlika pogodaka, već dodatna utakmica koja se morala odigrati između momčadi s istim brojem osvojenih bodova. Po dvije najbolje momčadi iz svake skupine plasirale su se u četvrtzavršnicu u kojoj se do završnice igralo kup sustavom.